b'\n_START_ARTICLE_\nSeremoni\n_START_PARAGRAPH_\nSeremoni betegner et sett med ritualer som brukes ved h\xc3\xb8ytidelige anledninger._NEWLINE_En seremoni (jfr. lat. caerimonia, \xe2\x80\x9crespekt, \xc3\xa6rb\xc3\xb8dighet (overfor gud, person eller ting); ritus\xe2\x80\x9d) er et sett av handlinger som blir utf\xc3\xb8rt p\xc3\xa5 en m\xc3\xa5te som alle tilstedev\xc3\xa6rende deltakere er enige om eller kjenner til p\xc3\xa5 forh\xc3\xa5nd. Form\xc3\xa5let med seremonien er \xc3\xa5 danne ramme rundt en handling der en deltaker utf\xc3\xb8rer denne for eksempel ved \xc3\xa5 deklamere et stykke tekst og derigjennom gi enkeltdeltakere en ny (eller fornyet) status. Resten av deltakerne er til stede for \xc3\xa5 kunne stadfeste at handlingen er utf\xc3\xb8rt._NEWLINE_Seremonier som er knyttet til livsl\xc3\xb8pet v\xc3\xa5rt \xe2\x80\x93 den nye statusen kan v\xc3\xa6re en f\xc3\xb8dsel, \xc3\xa5 bli voksen, \xc3\xa5 starte et formelt samliv med et annet menneske, \xc3\xa5 bli gravlagt) \xe2\x80\x93 fins i alle kulturer og livssyn og forbindes gjerne under samlebetegnelsen overgangsriter. Andre typer seremonier kan v\xc3\xa6re knyttet til konkurranser slik som den nye statusen det inneb\xc3\xa6rer \xc3\xa5 bli utropt til vinner, eller de kan v\xc3\xa6re knyttet til yrkeslivet slik som overgang til ny stilling, 30 \xc3\xa5r i firmaet, pensjonering, osv._NEWLINE_En seremoni antyder i prinsippet et brudd eller i like stor grad feiring av en overgang som er blitt institusjonalisert. Feiring av p\xc3\xa5ske er et eksempel p\xc3\xa5 brudd eller overgang i denne sammenheng. Pesach betyr \xc2\xab\xc3\xa5 g\xc3\xa5 over/forbi\xc2\xbb og henviser til den bibelske beretningen om Moses s(2. Mosebok) om skal ha f\xc3\xb8rt israelittene ut av fangenskapet i Egypt \xe2\x80\x93 jfr. den engelske betegnelsen passover._NEWLINE_Kristne seremonier som d\xc3\xa5p er godt kjent i Norge. I andre tros- og livssynssamfunn har en ogs\xc3\xa5 lignende seremonier.'